CELEX: 32020D1133
Language: ro
Date: 2020-07-30 00:00:00
Title: Decizia (PESC) 2020/1133 a Consiliului din 30 iulie 2020 de modificare a Deciziei (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA)

31.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 247/22
               
            
         DECIZIA (PESC) 2020/1133 A CONSILIULUI
         din 30 iulie 2020
         de modificare a Deciziei (PESC) 2016/610 privind o misiune PSAC de instruire militară a Uniunii Europene în Republica Centrafricană (EUTM RCA)
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 19 aprilie 2016, Consiliul a adoptat Decizia (PESC) 2016/610 (1) prin care s-a stabilit o misiune PSAC de instruire militară a Uniunii Europene în Republica Centrafricană (EUTM RCA), cu un mandat cu o durată de 24 de luni de la data la care misiunea a atins capacitatea operațională deplină, și anume până la 19 septembrie 2018, precum și o valoare de referință financiară pentru durata respectivă.
                  
               
                     (2)
                  
                  
                     La 30 iulie 2018, Consiliul a adoptat Decizia (PESC) 2018/1082 (2) prin care mandatul EUTM RCA a fost prelungit până la 19 septembrie 2020.
                  
               
                     (3)
                  
                  
                     La 28 mai 2020, pe baza unei revizuiri strategice a misiunii, Comitetul politic și de securitate a recomandat prelungirea mandatului EUTM RCA cu o durată suplimentară de doi ani.
                  
               
                     (4)
                  
                  
                     EUTM RCA ar trebui să se coordoneze cu Misiunea de consiliere PSAC a Uniunii Europene în Republica Centrafricană (EUAM RCA), după lansarea EUAM RCA, și cu alți actori internaționali, în special cu Misiunea multidimensională integrată a Organizației Națiunilor Unite de stabilizare în Republica Centrafricană (MINUSCA), pentru a asigura furnizarea unui sprijin integrat coerent guvernului și forțelor de securitate din Republica Centrafricană.
                  
               
                     (5)
                  
                  
                     Prin urmare, Decizia (PESC) 2016/610 ar trebui modificată în consecință.
                  
               
                     (6)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. Prin urmare, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică și Danemarca nu participă la finanțarea EUTM RCA,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2016/610 se modifică după cum urmează:
            
                        1.
                     
                     
                        Articolul 1 se modifică după cum urmează:
                        
                                    (a)
                                 
                                 
                                    alineatul (2) se modifică după cum urmează:
                                    
                                                (i)
                                             
                                             
                                                litera (a) se înlocuiește cu următorul text:
                                                
                                                            „(a)
                                                         
                                                         
                                                            consiliere strategică pentru cabinetul Președintelui, Ministerul Apărării, statul-major și forțele armate, inclusiv privind cooperarea civil-militară;”;
                                                         
                                                      
                                          
                                                (ii)
                                             
                                             
                                                litera (d) se elimină;
                                             
                                          
                              
                                    (b)
                                 
                                 
                                    alineatul (4) se înlocuiește cu următorul text:
                                    
                                       „(4)   EUTM RCA se coordonează cu Misiunea de consiliere PSAC a Uniunii Europene în Republica Centrafricană (EUAM RCA) și cu alți actori internaționali, în special cu MINUSCA, pentru a asigura furnizarea unui sprijin integrat coerent guvernului și forțelor de securitate din Republica Centrafricană.”
                                    
                                 
                              
                  
                        2.
                     
                     
                        La articolul 7, alineatul (4) se înlocuiește cu următorul text:
                        
                           „(4)   Acordurile de coordonare dintre comandantul forței misiunii UE, actorii din Uniune, în special EUAM RCA, și partenerii locali strategici cheie relevanți pentru operație sunt definite în planul misiunii.”
                        
                     
                  
                        3.
                     
                     
                        La articolul 10 se adaugă următorul alineat:
                        
                           „(4)   Valoarea de referință financiară pentru costurile comune ale EUTM RCA pentru perioada cuprinsă între 20 septembrie 2020 și 19 septembrie 2022 este de 36 960 000 EUR. Procentul din valoarea de referință menționat la articolul 25 alineatul (1) din Decizia (PESC) 2015/528 este stabilit la 0 %, iar procentul menționat la articolul 34 alineatul (3) din respectiva decizie este stabilit la 10 % pentru angajamente și 0 % pentru plăți.”
                        
                     
                  
                        4.
                     
                     
                        La articolul 13, alineatul (2) se înlocuiește cu următorul text:
                        
                           „(2)   EUTM RCA încetează la 19 septembrie 2022.”
                        
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 30 iulie 2020.
            
               
                  Pentru Consiliu
               
               
                  Președintele
               
               M. ROTH
            
         
         
            (1)  Decizia (PESC) 2016/610 a Consiliului din 19 aprilie 2016 privind o misiune PSAC de instruire militară a Uniunii Europene în Republica Centrafricană (EUTM RCA) (JO L 104, 20.4.2016, p. 21).
         
            (2)  Decizia (PESC) 2018/1082 a Consiliului din 30 iulie 2018 de modificare a Deciziei (PESC) 2016/610 privind o misiune de instruire militară a Uniunii Europene în Republica Centrafricană (JO L 194, 31.7.2018, p. 140).